wickkiey/tamil-wikipedia-chunked huggingface dataset:
# முதல் கிறிஸ்துவ வனவாசியான புனித வனத்துச் சின்னப்பரின் வாழ்க்கை வரலாறு:

## புனித சின்னப்பரின் பெருமையை வெளிபடுத்திய புனித அந்தோணியார்:

புனித வனத்து அந்தோணியார் தான் கண்ட காட்சியையும், அனுபவத்தையும் தன் சீடர்களிடம் வெளிபடுத்தினார். புனித வனத்துச்சின்னப்பரின் ஈச்சமர ஓலையால் பின்னப்பட்ட ஆடையை தனக்கு கிடைத்த விலைமதிப்பில்லா சொத்து என நினைத்துக்கொண்டார். இந்த ஆடையை பாஸ்கு திருநாளிலும் பரிசுத்தஆவி திருநாளிலும் மட்டும் அணிந்துகொண்டு நோயாளிகளையும், பிசாசுபிடித்தவர்களையும், இறை பக்தர்களுக்கு ஆசிரும் இன்னும் சில அதிசயங்களை செய்து வந்தார்.  
புனித வனத்துச்சின்னப்பர், கி.பி.227-ல் பிறந்து 90 வருடகாலம் காட்டில் வாழ்ந்து அவருக்கு 115-வயதில் கி.பி.342-ம் வருடத்தில் மரணமடைந்தார். அவர் பேர் கொண்ட மற்றச் சில புனிதர்களில் நின்று அவரை எவரும் எளிதாக அறிந்துகொள்ள முதல் வனவாசியான புனித வனத்துச் சின்னப்பர் என்று வழக்கமாய் சொல்லப்பட்டிருக்கிறார்.
# தமிழகத்தின் முதல் திருத்தலம்

**புனித வனத்துச்சின்னப்பர்** திருத்தலமானது, புதுவை-கடலூர் உயர் மறைமாவட்டத்தில் கி.பி.1898-ம் ஆண்டு உருவான திருத்தலங்களில் ஒன்றாகும். இது தென்னிந்தியாவில் சென்னையில் இருந்து 177 கி.மீ. தூரத்தில் உள்ளது. விழுப்புரம் மாவட்டத்தில், விழுப்புரம் - திருக்கோவிலூர் நெடுஞ்சாலையில் உள்ள மாம்பழப்பட்டு என்ற ஊரின் தெற்கு திசையில் 2 கி.மீ. தொலைவில் கல்பட்டு கிராமத்தில் அமைந்துள்ளது.
# விக்கிப்பீடியா:Statistics/October 2018

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# லாக்டால்டிகைடு

**லாக்டால்டிகைடு** *(Lactaldehyde)* என்பது C<sub>3</sub>H<sub>6</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மெத்தில் கிளையாக்சால் வளர்சிதைமாற்றப் பாதையில் ஒர் இடைநிலையாக இது கருதப்படுகிறது. கிளிசரால் டியைதரசனேசு மெத்தில்கிளையாக்சாலை டி-லாக்டால்டிகைடாக மாற்றுகிறது. பின்னர் இது ஆல்டிகைடு டியைதரசனேசால் லாக்டிக் அமிலமாக ஆக்சிசனேற்றம் செய்யப்படுகிறது .  
திறந்த சங்கிலி வடிவம், வளைய எமியசிட்டால் வடிவம், கரைசல், படிகம், ஒருபடி, இருபடி எனப்பல வடிவங்களில் லாக்டால்டிகைடு காணப்படுகிறது. படிகவடிவத்தில் 1,4-டையாக்சேன் வளைய கூடுடன் எமி அசிட்டால் இருபடிகளாக மூன்று சுழல்வடிவங்கள் தோன்றுகின்றன.  
சமநிலையில் உள்ள கரைசலில் மிகக்குறைந்த அளவு ஒற்றைப்படியும் குறைந்தது ஒரு ஐந்து உறுப்பு வளைய இருபடியும் இருக்கின்றன .
# 3,4-டையைதராக்சிபீனைலசிட்டால்டிகைடு

**3,4-டையைதராக்சிபீனைலசிட்டால்டிகைடு** *(3,4-Dihydroxyphenylacetaldehyde)* என்பது C<sub>8</sub>H<sub>8</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டோபமைன் என்ற பிரதானமான மூளை நரம்புகடத்தியின் முக்கியமான வளர்சிதைப்பொருள் 3,4-டையைதராக்சிபீனைலசிட்டால்டிகைடு ஆகும். நியூரான்களில் நிகழும் டோபமைனின் அனைத்து நொதிவழி வளர்சிதை மாற்றமும் இச்சேர்மத்தின் வழியாகவே நிகழ்கின்றன. பார்க்கின்சன் நோயின் நோய் தோன்றும் வழிமுறையில் 3,4-டையைதராக்சிபீனைலசிட்டால்டிகைடு ஒரு முக்கியப்பங்கு வகிப்பதாக கேட்டெகோலால்டிகைடு கருதுகோள் தெரிவிக்கிறது . வேதித்தொகுப்பு முறையில் இச்சேர்மத்தை தயாரிக்க இயலும். ஆல்டிகைடு டியைதரசனேசால் பிரதானமாக 3,4-டையைதராக்சிபீனைலசிட்டால்டிகைடு நச்சுநீக்கம் செய்யப்படுகிறது.
# பிறவிக் குறை

**பிறவிக் குறை** (*Birth defects*) என்பது ஒரு கருப்பையில் உள்ள சிசுவின் வடிவம் அல்லது செயல்களில் ஏற்படும் பிறழ்வு நிலைகளைக்  
(வளர்சிதைமாற்றக் கோளாறுகளைக்) குறிக்கின்றது. இந்தக் குறைகளினால் பிறக்கும் குழந்தைகள் மாற்றுத்திறனாளிகளாக பாதிக்கப்படலாம். அவ்வாறான குறைகள் அவர்களுக்கு உடல் , மனவளர்ச்சிக் குறையாகவோ அல்லது வளர்ச்சிக் குறையாகவோ இருக்கலாம். இவ்வகையான குறைகளின் பாதிப்பின் தீவிரத் தன்மையானது குறைவான பாதிப்பு முதல் அதீத பாதிப்பாகவும் இருக்கலாம். பிறவிக் குறையை இரு பகுதிகளாகப் பிரிக்கலாம். அதில் முதலாவது உடற் கட்டமைப்பு குறைபாடு மற்றொன்று செயற்பாட்டுக் குறை. இதில் உடற் கட்டமைப்புக் குறை என்பது அவர்களின் உடல் வடிவத்தில் வழக்கத்திற்கு மாறாக இருக்கும் குறையைக் குறிக்கின்றது. செயற்பாட்டுக் குறை என்பது உடல் செயல்படுவதில் ஏற்படக் கூடிய பிரச்சினைகளைக் குறிக்கின்றது. செயற்பாட்டுக் குறையானது வளர்சிதைமாற்ற குறைகள் மற்றும் சிதைவுறு குறைகள் (இழையம் மற்றும் உள்ளுறுப்பு போன்றவற்றில் ஏற்படும் பிரச்சினைகள்) போன்றவற்றையும் உள்ளடக்கியுள்ளது. கருத்தரிப்பு காலங்களில் ஏற்படும் உயிர்ச்சத்து பி குறைபாடு, மது அருந்துதுதல் அல்லது புகையிலை பிடித்தல் மற்றும் கட்டுப்படுத்த இயலாத நீரிழிவு நோய் அல்லது 35 வயதிற்கு மேல் கருத்தரித்தல் போன்றவற்றினாலும் பிறவிக்குறை ஏற்படுகிறது. பிறவிக் குறை ஏற்படுவதற்குப் பல காரணங்கள் இருப்பதாக பெரும்பான்மையான மக்கள் நம்புவதாக கருதப்படுகிறது. பிள்ளைப் பேறுக்கு முன்பான சோதனையின் மூலம் பல நோய்களின் அறிகுறிகளைக் கண்டறிய இயலும். மருத்துவச் சிகிச்சை அளித்தல் ,மருந்து உட்கொள்ளுதல் அல்லது அறுவைச் சிகிச்சை செய்தல் போன்ற பல வகைகளில் சிகிச்சைகள் அளிக்கப்படுகின்றன. அமெரிக்க ஐக்கிய நாடுகளில் பிறக்கும் 3 விழுக்காடு குழந்தைகளுக்கு பிறவிக் குறை இருப்பது கண்டறியப்பட்டுள்ளது. 1990 இல் 751,000 ஆக இருந்த இறப்ப்பு வீதம் 2015 இல் 628,000 ஆக குறைந்துள்ளது. இதில் பெரும்பானமையான இறப்புகள் இதயக் குழலிய நோய் (303,000) மற்றும் முள்ளந்தண்டு வட நோய் (65,000) போன்றவற்றினால் இறக்கிறார்கள்.
# சேம்சு ஆலிசன்

**சேம்சு பாற்றிக்கு ஆலிசன்** (*James Patrick Allison*, பிறப்பு: ஆகத்து 7, 1948) அமெரிக்க நோய் எதிர்ப்பாற்றலியலாளரும் 2018 ஆம் ஆண்டின் மருத்துவம் அல்லது உடலியங்கியல் நோபல் பரிசாளரும் ஆவார். இவர் எம். டி. ஆண்டர்சன் புற்றுநோய் நடுவத்தில் பேராசிரியராகவும் நோய் எதிற்பாற்றலியல் துறையின் தலைவராகவும், அதே நிறுவனத்தின் நோய் எதிர்ப்பாற்றலிய மருத்துவத் தளத்தின் செயல் இயக்குநராகவும் இருக்கின்றார்.  
இவருடைய கண்டுபிடிப்புகளால் மிகவும் கடுமையான புற்றுநோய் வகைகளுக்குப் புதிய மருத்துவத் தீர்வுகள் கிடைத்துள்ளன. இவர் புற்றுநோய் ஆய்வு நடுவம் (Cancer Research Institute, (CRI)) என்னும் நிறுவனத்தில் இயக்குநராகவும் உள்ளார். டி-உயிரணு (T-cell) என்பதன் வளர்ச்சியிலும், அதன் இயக்கத்திலும் நெடுங்காலமாக ஆர்வம் கொண்டிருந்தார்.புற்றுநோய்க் கட்டிகளுக்குத் தீர்வாக உடலின் நோய் எதிர்ப்பாற்றலியல் அடிப்படையிலான மருத்துவத் தீர்வு முறைகளை வளர்த்தெடுத்தார். டி-உயிரணு எதிர்ப்புப்பொருள் உணரிப் புரதத்தை இவர்தான் முதன்முதலாகக் கண்டுபிடித்தார்.
2014 இல் உயிரிய மருந்தியல் துறைக்கான சீனாவின் தாங்கு பரிசும், 2018 இல் மருத்துவம் அல்லது உடலியங்கியல் பிரிவுக்கான நோபல் பரிசும் சப்பானியர் தசுக்கு ஓஞ்சோவுடன் இணைந்து பெற்றார்.
# சேம்சு ஆலிசன்

## இளமை வாழ்க்கை

சேம்சு ஆலிசன் ஆகத்து மாதம் 7 ஆம் நாள் 1948 இல் அமெரிக்காவில் தெக்குசாசு மாநிலத்தில் ஆலிசு (Alice) என்னுமிடத்தில் பிறந்தார். இவரின் பெற்றோர்களாகிய தாய் கான்சிட்டன்சு கலுலா (இலின், Lynn) அவர்களுக்கும் தந்தை ஆல்பெர்ட்டு மர்ஃபி ஆலிசன் என்பாருக்கும் பிறந்த மூன்று மகன்களில் சேம்சு கடைசியாகப் பிறந்தார் ஆலிசன் ஆசுட்டினில் உள்ள தெக்குசாசு பல்கலைக்கழகத்தில் நுண்ணுயிரியியல் துறையில் இளங்கலைப் பட்டத்தை 1969 இல் பெற்றார், அதன் பின்னர் இவர் அதே பல்கலைக்கழகத்தில் 1973 இல் உயிரியல் துறையில் சி. பேரி கிட்டோ என்பாரின் நெறியாள்கையில் முனைவர்ப் பட்டம் பெற்றார்
# சேம்சு ஆலிசன்

## தனிப்பட்ட வாழ்க்கை

ஆலிசன், எம்.டி ஆண்டர்சன் நிறுவனத்தின் உடன் பணியாளர் பதுமினி சர்மாவை மணந்துள்ளார். ஆலிசனுக்கு அகவை பதினொன்றிருக்கையில் அவருடைய தாயார் இலிம்ஃபோமா என்னும் புற்றுநோயால் இறந்தார். இவருடைய உடன்பிறந்தார் 2005 இல் ஆண்மைச்சுரப்பிப் புற்றுநோயால் இறந்தார். இவர் ஆர்மோனிக்கா என்னும் இசைக்கருவியை ஓர் இசைக்குழுவுக்காக வாசிக்கின்றார்
# உதடு மற்றும் அண்ணப் பிளவை

வயிற்றில் இருக்கும் குழந்தை வளரும்போது உதட்டில் இருக்கும் திசுக்கள் ஒழுங்காகச் சேராததின் விளைவே இதுவாகும். இது ஒரு பிறவிக் குறைபாடு ஆகும். பெரும்பாலான சந்தர்ப்பங்களில் இதற்கான காரணங்கள் தெரியவில்லை. என்றாலும் இதற்கான காரணங்களாக கருவுற்ற காலத்தில் புகைப்பிடித்தல். சற்கரை நோய், உடற் பருமன், வயதான காலத்தில் கற்பம் தரித்தல் மற்றும் சில மருந்துகளை உட்கொள்ளுதல் (சில வலிப்பு நோய் மருந்துகள் போன்றவை) கூறப்படுகின்றன. உதடு மற்றும் அண்ணப் பிளவானது கருவுவுற்ற காலத்தில் மேற்கொள்ளப்படும் கேளா ஓலியலை பரிசோதனையின் போது கண்டறியப்படுகிறது.  
உதடு மற்றும் அண்ணப் பிளவானது அறுவைச் சிகிச்சையின் மூலம் சரிசெய்யப்படுகிறது. பிளவுபட்ட உதட்டுக்கான அறுவைச் சிகிச்சையானது பிறந்த சில மாதங்களிலும், பிளவுபட்ட அண்ணத்துக்கான அறுவைச் சிகிச்சையானது பிறந்த பதினெட்டு மாதங்களுக்கு முன் செய்யப்படுகிறது. பேச்சுப் பயிற்சியும் பல் மருத்துவமும் தேவைப்படலாம். இதனுடன் பொருத்தமான சிகிச்சை மேற்கொள்வது நல்லது.  
வளர்ந்த நாடுகளில் பிறக்கும் 1000 குழந்தைகளில் ஒன்று முதல் இரண்டு வரையிலான குழந்தைகள் உதடு மற்றும் அண்ணப் பிளவு குறைபாட்டுடன் பிறக்கின்றன. அண்ணப் பிளவு குறைபாட்டானது பொதுவாக பெண் குழந்தைகளின் எண்ணிக்கையை விட இருமடங்கு ஆண் குழந்தைகளுக்கு ஏற்படுகிறது. 2013 ஆம் ஆண்டில், இது உலகளாவிய அளவில் 3,300 இறப்புகளை ஏற்படுத்தியது. ஆனால் இது 1990 இல் ஏற்படுத்திய 7,600 இறப்புகள் என்ற எண்ணிக்கையில் இருந்து குறைந்த எண்ணிக்கை ஆகும். இந்தக் குறைபாடானது முன்பு ஆங்கிலத்தில் முயல் உதடு என்று முயலின் உதட்டை ஒப்பிட்டு ஹேர்-லிப் என அழைக்கப்படது, ஆனால் தற்போது இச்சொல் மனதைப் புண்படுத்தும் சொல்லாக கருதப்படுகிறது. இந்நக் குறைபாடு மனிதர்களுக்கு மட்டுமல்லாது நாய்களுக்கும் உண்டாகிறது.
# ஊசிப்புழு நோய்த் தொற்று

## வரலாறு

வெள்ளைப்பூண்டு இந்த நோய்த் தொற்றுக்கு மருந்தாக இந்தியா, சீனா, எகிப்து மற்றும் கிரேக்கம் (நாடு) போன்ற நாடுகளில் பயன்படுத்தப்பட்டு வந்துள்ளது. இப்போக்கிரட்டீசு (459–370 கி.மு) நோயின் ஒட்டுண்ணிகளுக்கு மருந்தாக பூண்டினைக் குறிப்பிட்டுள்ளார். ஜெர்மனி தாவரவியலாளர் லானிசரஸ் (1564) நோய்த் தொற்றிற்கு பூண்டினை மருந்தாக குறிப்பிட்டுள்ளார். ஆனால் வெறும் வெள்ளைப் பூண்டினை தோலில் பயன்படுத்தினால் சருமப் பாதிப்புகள் ஏற்படும்.
# ஐசோக்சசோல்

**ஐசோக்சசோல்** *(Isoxazole)* என்பது C<sub>3</sub>H<sub>3</sub>NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவோர் அசோல் சேர்மம் என வகைப்படுத்தப்படுகிறது. இச்சேர்மத்தில் அசோலுடன் நைட்ரசனை அடுத்து ஓர் ஆக்சிசன் இடம் பெற்றிருக்கும். இத்தகைய வளையங்களைப் பெற்றுள்ள சேர்மங்கள் என்றும் இதை வகைப்படுத்துகிறார்கள். ஐசோக்சசோலிலிருந்து வழிப்பெறுதியாக வரவழைக்கப்பட்ட ஒற்றை இணைதிற தனியுறுப்பு ஐசோக்சசோலைல் எனக் கருதப்படுகிறது.  
ஐபோடெனிக் அமிலம், முசிமோல் உள்ளிட்ட சில இயற்கைப் பொருட்களில் ஐசோக்சசோல் வளையங்கள் காணப்படுகின்றன. காக்சு-2 தடுப்பியான வால்டிகாக்சிப் (பெக்சுட்ரா) உள்ளிட்ட எண்ணற்ற மருந்துகள் தயாரிப்புக்கும், ஆம்பா என்று சுருக்கியழைக்கப்படும் α-அமினோ-3-ஐதராக்சி-5-மெத்தில்-4-ஐசோக்சசோல்புரோப்பியானிக் அமிலம் என்ற நரம்புக்கடத்தி முன்னோடிக்கும் ஐசோக்சசோல் சேர்மமே அடிப்படையாகும். பியூராக்சான் என்ற வழிப்பெறுதியானது ஒரு நைட்ரிக் அமில வழங்கியாகும்.
ஐசோக்சசோலைல் தொகுதியானது குளோக்சாசில்லின், டைகுளோக்சாசில்லின், புளு குளோக்சாசில்லின் உள்ளிட்ட பல பீட்டா-லாக்டமேசு-தடுப்பு நுண்மக் கொல்லிகளில் காணப்படுகிறது. லெபுளுனோமைடு என்ற மருந்து ஒரு ஐசோக்சசோல் வழிப்பெறுதி மருந்தாகும்.  
ஐசோக்சசோல் வளையங்களைக் கொண்டிருக்கும் வளர்வினை ஊக்கிகளுக்கு உதாரணமாக தானாசோல், ஆண்ட்ரோய்சோக்சசோல் போன்றவற்றைக் குறிப்பிடலாம்.
# ஐசோக்சசோல்

## இவற்றையும் காண்க

- ஆக்சசோல்
- பிர்ரோல்
- பியூரான்
- எளிய அரோமாட்டிக் வளையம்
# சிசு-பியூட்டீன்-1,4-டையால்

**சிசு-பியூட்டீன்-1,4-டையால்** *(cis-Butene-1,4-diol)* என்பது C<sub>4</sub>H<sub>8</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எண்டோசல்ஃபான் என்ற பூச்சிக் கொல்லி மருந்து உற்பத்தியில் இச்சேர்மம் பயன்படுத்தப்படுகிறது. எக்சாகுளோரோசைக்ளோபென்டாடையீன் சேர்மத்துடன் சிசு-பியூட்டீன்-1,4-டையால் வினைபுரிந்து முதலில் எண்டோசல்ஃபான் டையால் உருவாகிறது. பின்னர் இவ்விளைபொருள் தயோனைல் குளோரைடுடன் வினைபுரிந்து எண்டோசல்ஃபான் உண்டாகிறது .
# சோடியம் மாலிப்டேட்டு

## வரலாறு

நீரேற்ற செயல்முறை மூலமாக முதன் முதலில் சோடியம் மாலிப்டேட்டு தயாரிக்கப்பட்டது. MoO3 சேர்மத்தை 50-70° செல்சியசு வெப்பநிலையில் சோடியம் ஐதராக்சைடில் கரைத்து வடிகட்டிய விளைபொருளை படிகமாக்கி ஒரு வசதியான முறையிலும் இது தயாரிக்கப்படுகிறது. இருப்பினும் இதைப் பயன்படுத்துவதில் கவனம் தேவைப்படுகிறது. ஏனெனில் மில்லியனுக்கு 0.3 பகுதிகள் சோடியம் மாலிப்டேட்டைப் பயன்படுத்தும் விலங்குகளில் குறிப்பாக கால்நடைகளில் தாமிரக் குறைபாடு நோய்கள் உருவாகின்றன.  
தொழிற்சாலைகளில் நீர்சுத்திகரிப்பு பயன்பாடுகள் உள்ள இடங்களில் எங்கெல்லாம் ஈருலோக கட்டுமானங்கள் மின்னோட்டத்தால் அரிக்கப்படுகிறதோ அங்கெல்லாம் சோடியம் நைட்ரைட்டின் பாதிப்பைக் குறைக்க சோடியம் மாலிப்டேட்டு விரும்பப்படுகிறது. மில்லியனுக்குப் பகுதிகள் என்ற அளவீட்டில் சோடியம் மாலிப்டேட்டை குறைந்த அளவு பயன்படுத்துவது சுழலும் தண்ணீர் குறைந்த கடத்துத்திறனை அனுமதிக்கிறது. மில்லியனுக்கு 50-100 பகுதிகள் சோடியம் மாலிப்டேட்டு அளவு சோடியம் நைட்ரைட்டின் மில்லியனுக்கு 800+ பகுதிகள் என்ற அளவு அளிக்கும் தைடைக்கு சமமானதாக இருக்கிறது. குறைந்த அடர்த்தி சோடியம் மாலிப்டேட்டைப் பயன்படுத்தினால் அரிமானத்தின் அளவும் குறைக்கப்படுகிறது .
# சோடியம் மாலிப்டேட்டு

## வினைகள்

சோடியம் போரோ ஐதரைடுடன் சேர்த்து வினைபுரியச் செய்தால் மாலிப்டினம் ஒடுக்கப்பட்டு குறைந்த இணைதிறன் ஆக்சைடாக மாற்றப்படுகிறது:  
:Na<sub>2</sub>MoO<sub>4</sub> + NaBH<sub>4</sub> + 2H<sub>2</sub>O→ NaBO<sub>2</sub> + MoO<sub>2</sub> + 2NaOH+ 3 H<sub>2</sub>  
டைதயோபாசுப்பேட்டு அமிலங்களுடன் சோடியம் மாலிப்டேட்டு வினைபுரிகிறது:.
# தானியங்கி கழிவறை துடைத்தாள் வழங்கி

**தானியங்கி கழிவறை துடைத்தாள் வழங்கி** என்பது கழிவறையில் துடைத்தாள் வழங்கும் ஒரு சாதனம் ஆகும். இந்த துடைத்தாள் வழங்கியானது மின்னணு உணர்த்தி மூலம் பயனர் தேவைக்கேற்ப துடைத்தாள் வழங்க வடிவமைக்க பட்டுள்ளது. விசை மூலம் செயல்படும் முறையில் சில துடைத்தாள் வழங்கி பயன்பாட்டில் உள்ளது. மின்சாரம் மற்றும் மின்கலன் மூலம் செயல்படும் வகையில் வடிவைமைக்கப்பட்டுள்ளது .
# தானியங்கி கழிவறை துடைத்தாள் வழங்கி

## பயன்கள்

- மாற்று திறனாளிகள் பயன்படுத்த மிகவும் எளிதாகும்.
- குழந்தைகள் மற்றும் முதியவர் மிக சுலபமாக பயன்படுத்த முடியும்.
- தானியங்கி மூலம் துடைத்தாள் வழங்குவதால் நோய் தோற்று பரவ வாய்ப்புகள் குறைவு.
- இவற்றை பொது கழிவறை பயன்படுத்தும் பொது தேவை கணக்கிடுவது எளிதாகிறது.
# தானியங்கி கழிவறை துடைத்தாள் வழங்கி

## உற்பத்தி மற்றும் பயன்படுத்தும் நாடுகள்

இந்த தானியங்கி கழிவறை துடைத்தாள் வழங்கி 2007 ஆம் ஆண்டு முதல் அமெரிக்காவிலும் 2015 ஆம் ஆண்டு முதல் ஜப்பானிலும் தயாரிக்கப்பட்டு மக்கள் பயன்பாட்டிற்கு விற்பனை செய்யப்படுகிறது
# பிரசவத்துக்குப் பிந்தைய குருதிப்பெருக்கு

**பிரசவத்துக்குப் பிந்தைய குருதிப்பெருக்கு** (Postpartum bleeding) என்பது, குழந்தை பிறந்து 24 மணித்தியாலங்களுக்குள் 500 மி.லீ அல்லது 1000 மி.லீ க்கும் அதிகமான அளவில் ஏற்படும் குருதி இழப்பைக் குறிக்கும்.
உலகளவில், பெண்களில் நிகழும், எதிர்பார்க்கப்படும் இறப்புக் காலத்திற்கு முன்னரான இறப்பிற்கு, இந்த பிரசவத்திற்குப் பிந்தைய குருதிப்பெருக்கே முக்கிய காரணமாக அமைகின்றது.
# பிரசவத்துக்குப் பிந்தைய குருதிப்பெருக்கு

## வரைவிலக்கணம்

முதன்மையான *பிரசவத்துக்குப் பிந்தைய குருதிப்பெருக்கு* என்பது, குருதிப்பெருக்கு ஏற்படும் மூலத்தைப் பொறுத்து, குழந்தை பிறப்பையடுத்து வரும் 24 மணித்தியாலங்களுக்குள், சாதாரண குழந்தை பிறப்பில் யோனியின் ஊடாகவெனில் 500 மி.லீ. க்கு அதிகமாகவும், அறுவைச் சிகிச்சை மூலம் குழந்தை பிறப்பு நிகழ்ந்திருப்பின் அறுவைக் காயத்திலிருந்து 1000 மி.லீ. க்கு அதிகமாகவும் குருதிப்பெருக்கு ஏற்படுதலை குறிக்கும்., இது நாட்டுக்கு நாடு வேறுபடும். 500 மி.லீ ஐ விடக் குறைவான குருதிப்போக்கு இருப்பின் அது சாதாரணம் எனக் கொள்வது எல்லா நாடுகளுக்கும் பொருந்துவதில்லை. எடுத்துக்காட்டாக, குருதிச்சோகை அதிகளவில் காணப்படும் நாடுகளில் 250 மி.லீ அளவில் மட்டுமே குருதிப்போக்கு ஏற்படின் அது அசாதாரணமான, மருத்துவப் பிரச்சனையாகக் கொள்ளப்படும்.  
இரண்டாம்பட்ச *பிரசவத்துக்குப் பிந்தைய குருதிப்பெருக்கு* என்பது, குழந்தை பிறந்து முதல்நாள் கழிந்த பின்னர் தொடர்ந்து வரும் ஆறு கிழமைகளில் நிகழும் அசாதாரண குருதி இழப்பைக் குறிக்கும்.
# பிரசவத்துக்குப் பிந்தைய குருதிப்பெருக்கு

## நோய் அறிகுறிகளும், உணர்குறிகளும்

ஆரம்ப அறிகுறிகள் மற்றும் உணர்குறிகளாக அதிகரிக்கும் இதயத் துடிப்பு, நிற்கும்போது மயக்கம் வருவது போன்ற உணர்வு ஏற்படல், அதிகரித்த மூச்சுவிடல் வீதம் என்பன காணப்படும். மேலதிகமாக குருதிப்பெருக்கு ஏற்படும்போது, அந்தப் பெண் குளிர்வதாக உணர்வதுடன், அவரின் குருதி அழுத்தம் குறையும். அத்துடன் அவர் அமைதியற்ற நிலையை அடைந்து, பின்னர் உணர்விழந்த நிலைக்குச் செல்வார்.
# பிரசவத்துக்குப் பிந்தைய குருதிப்பெருக்கு

## காரணிகள்

**பிரசவத்துக்குப் பிந்தைய குருதிப்பெருக்கிற்கான காரணிகள்**  
| கருப்பை சுருங்காமை | 70% |  |
| --- | --- | --- |
| அதிர்ச்சி | 20% |  |
| தடைப்பட்ட இழைய வெளியேற்றம் | 10% |  |
| குருதி உறையா நிலைகள் | 1% | } |
பிரசவத்துக்குப் பிந்தைய குருதிப்பெருக்கத்திற்குக் காரணமாக கருப்பை சுருங்காமை, அதிர்ச்சி, சூல்வித்தகம் (நஞ்சுக்கொடி) அகலாமை அல்லது சூல்வித்தகத்தில் ஏற்படும் அசாதாரணங்கள், மற்றும் குருதி உறைய முடியாத நிலை ஆகிய நான்கு முக்கிய நிலைகள் கூறப்படுகின்றன.
- கருப்பை சுருங்காமை: குழந்தை பிறப்பின் பின்னர் சுருக்கமடைந்து, பழைய நிலைக்குச் செல்ல வேண்டிய கருப்பை சுருங்காமல் இருத்தல். குழந்தை பிறந்த பின்னர் வெளியேறும் சூல்வித்தக இழையம் கருப்பையிலிருந்து வெளியேறாமல் இருத்தல், அல்லது ஏதாவது தொற்றுக்கள் காணப்படல், இந்த கருப்பை சுருங்க முடியாமல் இருக்கும் நிலைக்குக் காரணமாகலாம். இதுவே பிரசவத்துக்குப் பிந்தைய குருதிப்பெருக்கிற்கான பொதுவான காரணியாகும்.
- அதிர்ச்சி: குழந்தை பிறக்கும்போது, கருப்பை, கருப்பை வாய், யோனி உட்பட பிறப்புப் பாதையில் ஏற்படும் ஏதாவது காயங்கள் இத்தகைய அதிர்ச்சியைக் கொடுக்கலாம். குழந்தை பிறப்பு அவதானமாகச் செய்யப்படும் சூழ்நிலையில்கூட, இவ்வாறான காயங்களும், அதனால் அதிர்ச்சியும் ஏற்படலாம்.
- சூல்வித்தகம் அல்லது முதிர்கருவின் இழையங்கள் குழந்தை பிறப்பின்போது வெளியேறாமல், உள்ளேயே தங்கிவிடல். அத்துடன் சூல்வித்தகத்தில் சில பிறழ்வுகள் ஏற்படலாம்.
- குருதி உறைதல் நிகழ்வைத் தடுக்கும் சில குறைபாட்டு நிலைகள் காணப்படலாம்.  
உடற் பருமன், கருத்தரிப்புக் காலத்தில் காய்ச்சல் காணப்படல், குழந்தை பிறப்புக்கு முன்னரே குருதிப்போக்கு ஏற்படல், இதய நோய்கள் போன்றனவும் இந்த பிரசவத்துக்குப் பிந்தைய குருதிப்பெருக்கிற்குக் காரணமாகலாம். இந்த நிலையிலேயே பிரசவத்துக்குப் பிந்தைய குருதிப்பெருக்கு ஏற்படுவதற்கான சாத்தியம் அதிகமாக இருக்கும். சரியான மேலாண்மை என்னும்போது, கருப்பை சுருங்குவதற்கான மருந்து கொடுத்தல், கீழ் வயிற்றின் அடிப்பகுதியில், மேல்நோக்கி மெல்லிய அழுத்தம் கொடுத்தபடி, தொப்புள்கொடியை மென்மையாக, தொடர்ந்து இழுத்தல் என்பன அடங்கும்..
# பிரசவத்துக்குப் பிந்தைய குருதிப்பெருக்கு

## அறுவைச் சிகிச்சை

கௌப்பை, கருப்பை வாய் போன்றவற்றில் கிழிவு, காயங்கள் ஏற்பட்ட நிலையில், மேலாண்மை மூலம் இரத்தப்போக்கைச் சரிப்படுத்த முடியாமல் போனால், அறுவைச் சிகிச்சை மூலம் கட்டுப்படுத்தலாம். இதில் கருப்பைக்குச் செல்லும் தமனியை ஒட்டல், சூலகத்திற்குச் செல்லும் தமனியை ஒட்டல், இடுப்புப் பகுதியில் உள்ளாகச் செல்லும் தமனியை ஒட்டல், கருப்பை நீக்க அறுவை சிகிச்சை போன்றன அடங்கும். குருதிப்பெருக்கானது அதிர்ச்சியால் ஏற்பட்டிருப்பின், அறுவைச் சிகிச்சை மூலம் சீர்செய்யப்பட வேண்டியதாக இருக்கும். கருப்பையில் கிழிவு ஏற்பட்டிருப்பின், பொதுவாக கருப்பை நீக்க அறுவைச் சிகிச்சை மேற்கொள்ளப்படும்.
# விக்கிப்பீடியா:பெண்கள் நலனுக்கான விக்கி மகளிர் 2018/முன்பதிவு

**பெண்கள் நலனுக்கான விக்கி மகளிர் 2018** தொடர் தொகுப்புப் போட்டிக்காக உருவாக்க/ மேம்படுத்த நினைக்கும் கட்டுரைகளை தங்களின் பெயருக்குக் கீழே முன்பதிவு செய்துக்கொள்ளுமாறு வேண்டுகிறேன். ஒருவர் அதிகபட்சம் 5 கட்டுரைகளை முன்பதிவு செய்துக்கொள்ளலாம். நீங்கள் முன்பதிவு செய்யும் கட்டுரைகள் ஏழு நாட்கள் கழித்து காலாவதியாகிவிடும்.
# விக்கிப்பீடியா:பெண்கள் நலனுக்கான விக்கி மகளிர் 2018/முன்பதிவு

## பார்வதிஸ்ரீ

1. :en:Women's health in India
# விக்கிப்பீடியா:பெண்கள் நலனுக்கான விக்கி மகளிர் 2018/முன்பதிவு

## கலை

1. :en:Obstructed labour - வலிமிகு பேறு ((பிரசவ அடைப்பு)) -
# விக்கிப்பீடியா:பெண்கள் நலனுக்கான விக்கி மகளிர் 2018/முன்பதிவு

## அருளரசன்

1. :en:Club foot
# விக்கிப்பீடியா:பெண்கள் நலனுக்கான விக்கி மகளிர் 2018/முன்பதிவு

## பயனர்:உலோ.செந்தமிழ்க்கோதை

1. பிறந்தவுடன் குழந்தை இறப்பு நோய்த்தொகை
# விக்கிப்பீடியா:பெண்கள் நலனுக்கான விக்கி மகளிர் 2018/முன்பதிவு

## மகாலிங்கம்

1. :en:Heamophilia
# விக்கிப்பீடியா:பெண்கள் நலனுக்கான விக்கி மகளிர் 2018/முன்பதிவு

## கலையரசி மகாலிங்கம்

1. :en:Stillbirth - இதற்கு ஏற்கனவே கட்டுரை (செத்துப் பிறப்பு) உள்ளது. அதனை வேண்டுமானால் விரிவுபடுத்தலாம்.
# இந்தியாவில் மகளிர் நலம்

**இந்தியாவில் மகளிர் நலம்** *(Women's health in India)* என்பது புவியியல் கூறுகள், சமூகப் பொருளாதார நிலை, பண்பாடு போன்ற பல்வேறு சுட்டிகள் மூலம் ஆராய்ந்தறியப்படுகிறது. இந்தியாவில் மகளிர் நலத்தை மேம்படுத்த உலகளாவிய நலவாழ்வுச் சராசரியோடு இந்திய ஆண்களின் நலவாழ்வும் ஒப்பு நோக்கப்பட்டு, அதன் பல்வேறு பரிமாணங்களும் பகுப்பாய்வு செய்யப்பட வேண்டும். மனித உடல்நலத்திற்கும் பொருளாதார வளர்ச்சிக்கும் பங்களிக்கும் ஒரு முன்னிலைக் காரணியாக மனித நலம் திகழ்கிறது. தற்பொழுது இந்தியாவின் ஒட்டுமொத்தப் பொருளாதார வளர்ச்சியைப் பாதிக்கும் வகையில் இந்தியாவில் மகளிர் பல்வேறு நலக்குறைபாடுகளை எதிர்கொள்கின்றனர். மகளிர் நலத்தை மேம்படுத்துவதிலும், தரமான மனித மூலதனத்தை உருவாக்குவதிலும் சேமிப்பு மற்றும் முதலீடுகளை அதிகரிப்பதிலும் முக்கியப்பங்களிக்கக்கூடிய இந்திய மகளிர் நலவாழ்வு பாலின, வகுப்புவாத, இனவாதப் பிரச்சனைகளால் பேரளவில் பாதிப்புக்குள்ளாகிறது.
உலகப் பொருளாதாரக் கருத்துக்களம் ஒன்று இந்தியாவை பாலினச் சமத்துவமற்ற மிக மோசமான நாடாகக் குறிப்பிட்டுள்ளது. ஐக்கிய நாடுகள் வளர்ச்சித் திட்ட 2011 ஆம் ஆண்டைய மனித வளர்ச்சி அறிக்கை, பாலினச்சமத்துவமற்ற 187 நாடுகளில் இந்தியாவை 132 ஆவதாகத் தரவரிசைப்படுத்தியுள்ளது. பல்வேறு பரிமாணங்களைக் கொண்ட இந்தப் பாலினச் சமத்துவமின்மைக் குறியீடானது (GII) பேறுகாலத் தாய்சேய் இறப்பு வீதம், இளவயதில் கருத்தரித்தல் வீதம், கல்விச் சாதனையடைவுகள் மற்றும் பெண்தொழிலாளர் பங்கேற்பு வீதம் போன்ற காரணிகளால் தீர்மானிக்கப்படுகிறது. இந்தப் பாலின சமத்துவமின்மை இந்தியாவில் பெண்களின் கல்வி வாய்ப்புகள் குறைவாயிருத்தல், பெண்கள் தொடர்ந்து உயர்கல்விகற்றலில் தேக்கம், குறைவான பெண் தொழிலாளர் பங்களிப்பு ஆகிய நிலைமைகளைச் சுட்டிக் காட்டுவதாக உள்ளது.
புவியியல் சார்ந்த தற்போதைய சுகாதாரத் திட்டங்களை நடைமுறைப்படுத்துவதில் இந்தியப் பெண்கள் எதிர்மறையாகப் பாதிக்கப்பட்டனர். நாடு முழுவதிலும் உள்ள சுகாதாரப்பணியாளர்களுள் மூன்றில் இரண்டு பங்கு ஆண்களும், வெறும் 6% மட்டுமே பெண்களுமாக் இருந்தனர். கிராமப்புறங்களில் 10,000 பேருக்கு சுமார் 0.5 பெண் அலோபதி மருத்துவர்களே இருந்தனர். இது குறிப்பாக ஊரகப்புறங்களில் உள்ள பெண்களை மிகவும் பாதித்தது. இந்திய குடும்பநல ஆய்வறிக்கை(NFHS II, 1998-1999)யின்படி நகர்ப்புரங்களில் பேறுகால இறப்புவிகிதத்தை விட கிராமப்புறங்களில் பேறுகால இறப்பு விகிதம் 132 விழுக்காடு அதிகமாக உள்ளது.  
இந்தியாவில் தேசிய கிராமப்புற சுகாதாரத் திட்டம் (NRHM) 2005 இல் இயற்றப்பட்டது. குழந்தைகளின் இறப்பு விகிதம், பேறுகாலத்தில் தாய் இறப்பு விகிதம் ஆகியற்றைக் குறைப்பதே இதன் முக்கியக் குறிக்கோளாகும். மேலும் உலகளாவியப் பொதுச் சுகாதார சேவைகளை அணுகுவதும், பாலின வேறுபாடுபாடுகளைச் சமப்படுத்துவதும் இதன் நோக்கமாகும். 2011 இல் நாயர் மற்றும் பாண்டா ஆகியோரின் ஆய்வறிக்கையின்படி, இந்தியாவில் 2005-இல் தேசிய ஊரக சுகாதாரத்திட்டம் தொடங்கி, ஊரக தாய்சேய் நலம் தொடர்பான நடவடிக்கைகளுக்குப் பிறகும் வளரும் பொருளாதாரத்தில் மிகவும் பின்னோக்கிய நிலையிலேயே உள்ளது.
# இந்தியாவில் மகளிர் நலம்

## விளைவுகள்

### பழங்குடியினப் பெண்களின் நலப்பிரச்சனைகள்

தெலுங்கானாவில் ஆதிலாபாத்தில் பழங்குடியினப் பெண்களிடையே மார்பகக்கட்டிகள் அதிக அளவில் அதிகரித்து வருகிறது. மிகவும் பின்தங்கிய பகுதியில் உள்ள இங்குள்ள மக்களுக்கு மிக மோசமான நலக்கேடு ஏற்பட்டுள்ளது. பழங்குடியினரான கோண்டு, பார்தன், கோலம், தொட்டி ஆகிய பழங்குடியினத்தவரிடையே மார்பகப் புற்றுநோயோ அல்லது வேறு எந்தவகைப் புற்றுநோயோ, சாதாரணமான பிற மந்தமான தொற்றுகள் கூட கானப்படுவதில்லை எனத் தன்னைக் கோண்டு இனத்தைச் சேர்ந்தவராகக் கூறும் மாவட்ட நோய்த்தடுப்பு அலுவலரும் மருத்துவருமான தோட்சம் சந்து குறிப்பிடுகிறார்.
# ஆர்தர் ஆசுக்கின்

**ஆர்தர் ஆசுக்கின்** (*Arthur Ashkin*, ஆர்தர் ஆஷ்கின், பிறப்பு: செப்டம்பர் 2, 1922) அமெரிக்க அறிவியலாளர். இவர் 2018 ஆம் ஆண்டிற்கான இயற்பியல் நோபல் பரிசை வென்ற மூவரில் ஒருவர். இவர் பெல் ஆய்வுகூடங்களிலும் பின்னர் இலூசெண்டு தொழினுட்பங்கள் என்னும் நிறுவனத்திலும் பணியாற்றினார். நோபல் பரிசு பெற்றவர்களிலேயே இவர்தான் அகவை கூடியவர் ஆவார்.  
ஆசுக்கின் 1960-களின் கடைசியில் சீரொளியைக் கொண்டு சிறு துகள்களைப் பிடித்துக் கட்டுப்படுத்துவதைச் செய்தார். இதன் விளைவாக 1986 இல் சீரொளி இடுக்கிகள் அல்லது ஒளியிடுக்கிகள் (optical tweezers) என்னும் மிக நுட்பமான கருவியைக் கண்டுபிடித்தார். இதன் பயனாய் தனி அணுக்களையும், சிறு மூலக்கூறுகளையும் உயிரணு முதலான உயிரியப் பொருட்களையும் சீரொளி இடுக்கியில் சிக்க வைத்து அலச முடிகின்றது. இதற்கு அடிப்படையாக இருக்கும் இயற்பியல் விளைவு ஒளியின் அடர்த்தி வேறுபாட்டால் எழும் மிக நுட்பமான கதிராற்றல் அழுத்தவேறுபாடு ஆகும்.  
ஆசுக்கின் இந்த உயர்நுட்ப சீரொளி இடுக்கியின் தந்தை எனக் கருதுகின்றார்கள். இக்கண்டுபிடிப்புக்காகத்தான் 2018 ஆம் ஆண்டின் இயற்பியல் நோபல் பரிசு வழங்கப்பெற்றது.
# ஆர்தர் ஆசுக்கின்

## இளமை வாழ்க்கை

ஆர்தர் ஆசுக்கின் நியூயார்க்கின் புரூக்கிலின் பகுதியில் 1922 இல் பிறந்து அங்கேயே வளர்ந்தார். இவர் நியூ செர்சியில் இரம்சன் என்னும் இடத்தில் வாழ்கின்றார்.  
இவருடைய பெற்றோர்கள் இசடோர் ஆசுக்கின், அன்னா ஆசுக்கின் ஆவர். இவரின் உடன்பிறந்தவர் சூலியசு ஆசுக்கின் என்பாரும் ஓர் இயற்பியலாளர், இவரின் உடன்பிறந்தாள் உரூத்து என்பாரும் இருக்கின்றார். இவரின் மூத்த உடன்பிறந்தார் கெருற்றூடு இள வயதில் இறந்துவிட்டார். இவருடைய குடும்பம் யூத மதத்தினர். தந்தை இசடோர் ஒடெசாவில் (அன்றைய உருசியப் பேரரசு, இன்றைய உக்ரைனில்) இருந்து, தனது 18-வது அகவையில் அமெரிக்காவுக்குக் குடி பெயர்ந்தார். தாயார் அன்னா உக்ரைனில் இருந்து குடிபெயர்ந்தவர் ஆவார்.
# ஆர்தர் ஆசுக்கின்

## இளமை வாழ்க்கை

### கல்வி

ஆர்தர் ஆசுக்கின் கொலம்பியா பல்கலைக்கழகத்தில் படித்தார், அதே நேரத்திலப்பல்கலைக்கழகத்தின் கதிர்வீச்சு செய்களச்சாலையில் தொழினுட்ப உதவியாளராகவும் இருந்தார். இப்பொறுப்பில் இருந்தபொழுது அமெரிக்கப் படைத்துறைக்கான இரேடார் என்னும் தொலைபொருளுணர்விக் கருவிக்கான நுண்ணலை தோற்றிவிக்கும் காந்தக் கருவியைச் செய்யப் பணித்தார்கள். இவர் பட்டப்படிப்பில் இரண்டாம் ஆண்டு படிக்கும் மாணவர்காக இருந்தாலும், இப்பொறுப்பு இவருக்கு வழங்கப்பெற்றது. இவ்வாய்ப்பின் பயனாக மூன்று நோபல் பரிசாளர்களை அவர் சந்திக்க நேர்ந்தது.  
இவர் கொலம்பியா பல்கலைக்கழகத்தில் இயற்பியல் படிப்பு முடிந்த பிறகு, கார்ணெல் பல்கலைக்கழகத்தில் மேற்பட்டப் படிப்பு படிக்கச் சென்றார். அங்கே அணுக்கருவியியல் துறையில் படித்தார். அக்காலத்தில் மான்ஃகாட்டன் திட்டம் என்னும் அணு ஆயுதத் திட்டத்திற்கான பணிகள் நடந்து வந்தன. அதில் இவருடைய உடன்பிறந்தார் சூலியசு ஆழ்சுகின் பங்களிப்பவராக இருந்தார். இத்தொடர்பால் ஆர்தர் ஆழ்சுகினுக்கு நோபல் பரிசாளர் ஃகன்சு பெத்து (Hans Bethe) அவர்களுடனும் இரிச்சர்டு ஃபெயின்மன் (Richard Feynman) அவர்களுடனும் இன்னும் கார்ணெல் பல்கலைக்கழகத்துக்கு வருவோரிடமும் தொடர்பு ஏற்பட்டது.  
இவர் கார்ணெல் பல்கலைக்கழகத்தில் முனைவர்ப் பட்டம் பெற்றபின்னர் பெல் செய்களச்சாலையில் இவருடைய நெறியாளராக இருந்த சிட்னி மில்மன் அவர்களின் பரிந்துரையின் பேரில் பணிக்குச் சென்றார்.
# ஆர்தர் ஆசுக்கின்

## பணி

பெல் செய்களச்சாலையில் 1960 முதல் 1961 வரை நுண்ணலைத் துறையில் பணி புரிந்தார். அதன் பின் சீரொளித் திறையில் ஆய்வை மேற்கொண்டார். இவர் ஒளிநார், நேர்சார்பிலா ஒளியியல், பராமெற்றிக்கு அலைவி, பராமெற்றிக்கு மிகைப்பி ஆகிய துறைகளில் ஆய்வுக்கட்டுரைகள் எழுதினார். பெல் செய்களச்சாலையில் இருந்தபொழுது தகைவுமின்விளைவுப் படிகம் (piezoelectric crystal), ஒளிமுறிவு விளைவு ஆகிய துறைகளிலும் புது கண்டுபிடிப்புகள் செய்தார்.  
ஆஅழ்சுகினின் பணியானது 1997 ஆம் ஆண்டு இயற்பியல் நோபல் பரிசு பெற்ற இசுட்டீவன் சூ அவர்களின் கண்டுபிடிப்புகளுக்கும் அடிப்படையாக அமைந்தது. சூவின் ஆய்வில் சீரொளியால் அணுக்களைக் குளிர்விப்பதும் சிக்கவைப்பதும் முக்கியப் பங்கு வகித்தன.  
இவர் ஒளியியல் குமுகத்தின் சிறப்பாளராகவும், அமெரிக்க இயற்பியல் குமுகத்தின் சிறப்பாளராகவும் , ஐ.இ.இ.இ நிறுவனத்தின் சிறப்பாளராகவும் தேர்ந்தெடுக்கப்பட்டார். 47 புதுக்கண்டுபிடிப்புகளுக்கான காப்புரிமம் பெற்றுள்ளார். 2003 ஆம் ஆண்டு யோசப்பு கீத்திலி விருதும், 2004 இல் ஆர்வி பரிசும் பெற்றார். 1984 இல் அமெரிக்க தேசியப் பொறியியல் அகாதெமியின் உறுப்பினராகத் தேர்ந்தெடுக்கப்பட்டார். தேசிய அறிவியல் அகாதெமியின் உறுப்பினராகவும் 1996 இல் தேர்ந்தெடுக்கப்பட்டார்.
# எப்சிலோன்-அமானிட்டின்

**எப்சிலோன்-அமானிட்டின்** *(epsilon-Amanitin)* என்பது C<sub>39</sub>H<sub>53</sub>N<sub>9</sub>O<sub>14</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு வளையபெப்டைடு ஆகும். ε-அமானிட்டின் என்று சுருக்கப் பெயராகவும் இதை எழுதுகிறார்கள். இச்சேர்மத்தை ஓர் அமாடாக்சின் என்று வகைப்படுத்துகிறார்கள். அமாடாக்சின் வகை சேர்மங்கள் யாவும் அமானிட்டா என்ற காளான் இனத்தின் பல வகை காளான்களில் காணப்படுகின்றன. வாய்வழியாக எப்சிலோன்-அமானிட்டினை கொடுக்கும்போது இதன் உயிர் கொல்லும் அளவு தோராயமாக 0.1 மி.கி/கி.கி என அடையாளப்படுத்தப்படுகிறது.
# எப்சிலோன்-அமானிட்டின்

## நச்சுப்பண்புகள்

மற்ற அமாடாக்சின்கள் போல எப்சிலோன்-அமானிட்டினும் ஆர்.என்,ஏ பாலிமரேசு II நொதி தடுப்பியாகும். உட்கொள்வதன் மூலம், இது முற்றிலும் எம்.ஆர்.என்.ஏ தொகுப்பு வினைகளை காக்கும் ஆர்.என்.ஏ பாலிமரேசு II நொதியுடன் பிணைகிறது, எபடோசைட்கள் எனப்படும் கல்லீரல் செல்கள் மற்றும் சிறுநீரக செல்கள் ஆகியவற்றில் குழியப்பகுப்பை ஏற்படுத்துகிறது .
# 2-பார்மைல் பிரிடின்

**2-பார்மைல் பிரிடின்** *(2-Formylpyridine)* என்பது NC<sub>5</sub>H<sub>4</sub>CHO என்ற மூலக்கூற்று வாய்ப்பாடால் விவரிக்கப்படும் கரிம வேதியியல் சேர்மமாகும். பொதுவாக இதை பிரிடின்-2-கார்பாக்சால்டிகைடு என்ற பெயராலும் அழைக்கிறார்கள். இச்சேர்மம் எண்ணெய்ப் பசையுடன் நிறமற்ற சேர்மமாக தனித்தன்மையான நெடியுடன் காணப்படுகிறது. நாட்பட்ட மாதிரி உப்புகள் மாசு கலந்திருப்பதால் பழுப்பு நிறத்தில் தோற்றமளிக்கின்றன. மருந்து வகைப் பொருட்கள் தயாரிக்கவும், சில ஒருங்கிணைவு வேதியியலுடன் தொடர்புடைய சேர்மங்களைத் தயாரிக்கவும் ஒரு முன்னோடிச் சேர்மமாகப் பயன்படுகிறது, ஐதராக்சி மெத்தில்- அல்லது மெத்தில்பிரிடின்களை ஆக்சிசனேற்றம் செய்வதன் மூலம் பிரிடின் ஆல்டிகைடுகளைத் தயாரிக்க இயலும்.  
பிராலிடாக்சைம் மருந்து 2-பார்மைல்பிரிடினிலிருந்து உற்பத்தி செய்யப்படுகிறது.  
ஆல்டிகைடு வேதி வினைக்குழு அமீன்கள் போன்ற அணுக்கரு கவரிகளால் தாக்கப்பட்டு சிகிப் காரங்கள் உருவாகின்றன. இவை இருபல் ஈந்தணைவிகளாகச் செயல்படுகின்றன. இமினோபிரிடின் அணைவுச் சேர்மங்கள் வலிமையானவைகளாகும்
# கேடயச் சுரப்பி புற்றுநோய்

**கேடயச் சுரப்பி புற்றுநோய்** (*Thyroid cancer*) என்பது கேடயச் சுரப்பியில் உள்ள இழையங்களில் வளரக்கூடிய ஒரு வகையான புற்று நோய் ஆகும். இந்த வகையான நோய்களில் உயிரணுக்கள் அதிக அளவில் வளர்ச்சிபெற்று மனித உடலின் மற்ற பாகங்களுக்கும் இந்த நோயினைப் பரப்பும் தன்மையைக் கொண்டுள்ளது. கழுத்தில் வீக்கம் அல்லது கட்டி வருதல் ஆகியவை இதன் அறிகுறிகளாகும்.  
மிக இளம் வயதில் கதிர்வீச்சு வெளிப்பாடு , முன்கழுத்துக் கழலை ஏற்படுதல், மற்றும் மரபு வழி ஆகியன பாதிக்கப்படுவதற்கான காரணிகளாகக் கருதப்படுகின்றன. இது நான்கு வகைகளாகப் பிரிக்கப்படுகின்றன. சதைக் காம்பு கேடயப் புற்றுநோய், நுண்குமிழ் கேடயப் புற்றுநோய், முகுளப் புற்றுநோய் மற்றும் உத்துருவம் கேடயப் புற்றுநோய் ஆகியனவாகும். செவியுணரா ஒலி மற்றும் நல் ஊசி உறிஞ்சுதல் மூலம் இவ்வகையான நோய்களைக் கண்டறியலாம். அறுவை சிகிச்சைகளின் போது நோயினால் பாதிக்கப்பட்டுள்ள அனைத்து பகுதிகளையும் நீக்க வேண்டிய தேவை இருக்கலாம். அமெரிக்க ஐக்கிய நாட்டில் இந்த நோயினால் பாதிக்கப்பட்ட 98 விழுக்காடு மக்கள் 5 ஆண்டுகள் உயிர்வாழும் விகிதத்தில் உள்ளதாகக் கண்டறியப்பட்டுள்ளனர்.  
2015 ஆம் ஆண்டின் நிலவரப்படி 3.2 மில்லியன் மக்கள் கேடயச் சுரப்பி புற்றுநோயினால் பாதிக்கப்பட்டனர். 2012 இல் 2,98,000 புதிய நோயாளிகள் கண்டறியப்பட்டனர். இதில் பெரும்பானமையான மக்கள் 35 மற்றும் 65 வயதில் இருந்தனர். இந்நோயினால் ஆண்களை விட பெண்களே அதிகம் பாதிக்கப்பட்டனர். கடந்த சில ஆண்டுகளில் நோயினைக் கண்டறியும் விதங்களில் ஏற்பட்டுள்ள மாற்றங்களினால் பாதிக்கப்பட்டவர்களின் எண்ணிக்கை அதிகமாகியுள்ளது. 2015 இல் இந்த நோயினால் இறந்தவர்களின் எண்ணிக்கை 31,900 ஆக கண்டறியப்பட்டுள்ளது.
# இந்தியாவில் பாலினப் பாகுபாடு

** இந்தியாவில் பாலினப் பாகுபாடு** *(Gender inequality in India)* என்பது இந்தியாவில் ஆணுக்கும் பெண்ணுக்கும் இடையில் நலவாழ்வு, கல்வி, பொருளியல், அரசியல் சார்ந்த சமனின்மையைக் குறிக்கிறது.  
பாலினச் சமனின்மைகளும் அவை உருவாக்கும் சமூகக் காரணிகளும் இந்தியாவில் பாலின விகிதத்தை மாற்றுவதோடு மகளிரின் வாணாள் நலவாழ்வின் தரத்தையும் கல்வி வளர்ச்சியையும் பொருளியல் மேம்பாட்டையும் குறைக்கின்றன. இந்தியாவில் பாலினச் சமனின்மை என்பது ஆண், பெண் அக்கறையைச் சார்ந்த ஒரு பன்முகச் சிக்கல் ஆகும். சிலர் பல்வேறு பாலினச் சமன்மை சார்ந்த சுட்டிகள் ஆண்களை மேம்பாடற்ற நிலையில் இறுத்துவதாக வாதிடுகின்றனர். என்றாலும், இந்தியப் பங்களிப்பை ஒட்டுமொத்தமாகப் பார்க்கும்போது பலவகையில் பெண்கள் தரங்குறைந்த நிலையிலேயே உள்ளனர். இந்தியாவில் தலைமுறை தலைமுறையாக பாகுபாட்டுப் போக்கு இருபாலாருக்கும் இடையில் நிலவி வருவதால் இருபாலாருமே தம் வாழ்வில் தாக்கமுற்று வந்துள்ளனர். இந்திய அரசியல் அமைப்புச் சட்டம் ஆணும் பெண்ணும் சமமென வகுத்தாலும் நடைமுறையில் இன்னமும் பாலினப் பாகுபாடு தொடர்ந்து நிலவிவருகிறது.  
பணியிடம் உட்பட, பல களங்களில் பெண்களோடு ஒப்பிடும்போது பாலினப் பாகுபாடு பெரும்பாலும் ஆண்களுக்குச் சாதகமாகவே உள்ளது என ஆராய்ச்சிகள் காட்டுகின்றன.> பாலினப் பாகுபாடு பெண்களின் வாழ்க்கைப்பணி வளர்ச்சி முதல் மனநல ஒழுங்கின்மை மேம்பாடு வரை பலவகைகளில் பெண்களுக்கு ஊறு விளைவிக்கின்றது. கற்பழிப்பு, வரதட்சினைக் கொடுமை, வன்கலவி சார்ந்த இந்தியச் சட்டங்கள் பெண்களின் பாதுகாப்பை வற்புறுத்தினாலும் நடைமுறையில் அஞ்சத்தகுமுறையிலும் வேகத்திலும் இக்கொடுமைகள் பல பெண்களைத் தாக்கிவருகின்றன.
# இந்தியாவில் பாலினப் பாகுபாடு

## பாலினப் புள்ளியியல்

2012 ஆம் ஆண்டின் உலக வங்கியின் பாலினப் புள்ளியியல் தரவுத்தளத்தில் இருந்து இந்தியாவின் இருபாலினத் தகவல்கள் பல்வேறு சமனின்மைகள் வாரியாக கீழ்வரும் பட்டியல் தொகுத்து தருகிறது.
!!| <span>பெண்கள்
(இந்தியா)</span>
!! | <span>ஆண்கள்
(இந்தியா)</span>
!!| <span>பெண்கள்
(உலக அளவில்)</span>
!! | <span>ஆண்கள்
(உலக அளவில் )</span>
|-
|குழந்தைகள் இறப்பு வீதம் (1,000 பிறப்புகளுக்கு)
||44.3
||43.5
||32.6
||37
|-
|பிறப்பு நிலையில் உயிர்தரிப்பு, (ஆண்டுகளில்)
||68
||64.5
||72.9
||68.7
|- எதிர்பார்க்கத்தகும் பள்ளிப் படிப்பு ஆண்டுகள்
||11.3
||11.8
||11.7
||12.0
|-
|தொடக்கப் பள்ளி முடிக்கும் வீதம், (%)
||96.6
||96.3
|-
|}
# செரார் மூரு

**செரார் ஆல்பர்ட் மூரு** (*Gérard Albert Mourou*, ; பிறப்பு: சூன் 22, 1944) என்பவர் பிரெஞ்சு அறிவியலாளரும், மின்பொறியியல், சீரொளி ஆகிய துறைகளில் முன்னோடியும் ஆவார். குற்றொலித் துடிப்பு மிகையாக்கம் எனும் வழிமுறையைக் கண்டுபிடித்தமைக்காக இவருக்கும், டோனா இசுட்ரிக்லாண்ட் என்பவருக்கும் 2018-ஆம் ஆண்டிற்கான இயற்பியலுக்கான நோபல் பரிசு வழங்கப்பட்டது. இவர்கள் கண்டுபிடித்த வழிமுறை மூலம் உயர்ச் செறிவு (டெராவாட்டு) கொண்ட மீக்குறுஞ்சீரொளித் துடிப்புகள் உருவாக்கப் பயன்பட்டன.
# செரார் மூரு

## பணி

மூரு பயன்முறை ஒளியியல் ஆய்வுகூடத்தின் பணிப்பாளராக 2005 முத 2009 வரை பணியாற்றினார். ஏக்கோல் பல்தொழிநுட்பக் கழகத்தில் பேராசிரியராகப் பணியாற்றி வருகிறார். மிச்சிகன் பல்கலைக்கழகத்தில் 30 ஆண்டுகளுக்கும் மேலாகப் பணியாற்றி ஓய்வுநிலைப் பேராசிரியராக உள்ளார். மிச்சிகன் பல்கலைக்கழகத்தின் மீவேக ஒளியியல் அறிவியல் மையத்தின் முதலாவது பணிப்பாளராக இருந்தார். 1977 இல் இரோசெச்டர் பல்கலைக்கழகத்தில் பேராசிரியராகப் பணியாற்றிய போது அவரும் அவரது மாணவரான டோனா இசுட்டிரிக்லாண்டும் தமது நோபல் பரிசு பெற்ற ஆய்வை மேற்கொண்டனர்.
# இட்டாமைசின்

**இட்டாமைசின்** *(Etamycin)* என்பது C<sub>44</sub>H<sub>62</sub>N<sub>8</sub>O<sub>11</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வைரிடோகிரைசீன் என்ற பெயராலும் இச்சேர்மம் அறியப்படுகிறது. கடல்வாழ் ஆக்டினோமைசெட்டு பாக்டிரியாவிலிருந்து தனித்துப் பிரிக்கப்பட்ட வளைய பெப்டைடு எதிர் உயிரி என்று இதை வகைப்படுத்துகிறார்கள் . லாவ்சன் மற்றும் அவரது சக பணியாளர்கள் 1957 ஆம் ஆண்டில் சிடெரப்டோமைசெசு பாக்டீரியா இனத்திலிருந்து முதன்முதலில் பிரித்து எடுத்தார்கள் .
# தொசாலினோன்

**தொசாலினோன்** *(Thozalinone)* என்பது C<sub>11</sub>H<sub>12</sub>N<sub>2</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இப்பெயர் அமெரிக்காவில் ஏற்றுக்கொள்ளப்பட்ட பெயராகும். சிடிம்சென் என்பது குறியீட்டுப் பெயராகவும், முன்னாள் வளர்ச்சி குறியீட்டுப் பெயர் சி.எல்- 39808 என்றும் அறியப்படுகிறது. மேலும், தொசாலினோன் ஐரோப்பாவில் ஒரு மனநல ஊக்கியாகப் பயன்படுத்தப்படுகிறது. ஒரு பசியொடுக்கும் மருந்தாகவும், டோபாமைன் என்ற நரம்புக்கடத்தியைத் தூண்டும் மருந்தாகவும் இச்சேர்மம் கருதப்படுகிறது. இதனை ஒத்த சேர்மமான பெமோலைன் போல தூண்டுதல் வழியாக குறைந்த அளவுக்கு நாரெபிநெப்ரின், டோபாமைன் போன்றவற்றை வெளிவிடும் செயலிலும் பங்குவகிப்பதாக நம்பப்படுகிறது. வெளிப்படையாக தீங்கேதும் ஏற்படுத்தாத சேர்மம் போலத் தோன்றினாலும் மற்ற மனநல ஊக்கிகள் போல அல்லாமல் இது கேட்டகாலமீன்களை அதிகரிக்கிறது.
# தொசாலினோன்

## இதையும் காண்க

- பெனோசோலோன்
# பார்பியர்-வைலேண்டு தரங்குறைப்பு வினை

**பார்பியர்-வைலேண்டு தரங்குறைப்பு வினை** *(Barbier–Wieland degradation)* என்பது கார்பாக்சிலிக் அமிலத்தின் கார்பன் சங்கிலியில் ஒரு கார்பன் அணுவின் எண்ணிக்கையை குறைப்பதற்கான ஒரு வினை செயல்முறையாகும். கார்பாக்சில் குழுவுக்கு அடுத்ததாக உள்ள கார்பன் ஓர் எளிய மெத்திலீன் பாலமாக அதாவது எந்த பதிலீடுகளும் இல்லாத ஒரு கார்பனாக இருந்தால் மட்டுமே இவ்வினை நிகழமுடியும். கார்பாக்சில் மற்றும் ஆல்பா கார்பனை ஆல்க்கீனாக மாற்றும் செயல்முறையாக வினையின் போக்கு அமைகிறது. பின்னர் உருவாகும் ஆல்க்கீனை ஆக்சிசனேற்றம் மூலம் பிளந்து இறுதியில் முன்னதாக ஆல்பாவாக இருந்த கார்பனின் நிலையை கார்பாக்சிலாக மாற்றுகிறது .
# யுரேனியம் டைசெலீனைடு

**யுரேனியம் டைசெலீனைடு** *(Uranium diselenide)* என்பது USe<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யுரேனியம் மற்றும் செலீனியம் தனிமங்கள் சேர்ந்து இச்சேர்மம் உருவாகிறது. செஞ்சாய்சதுர படிகக் கட்டமைப்புத் திட்டத்தில் உருவான β வடிவ யுரேனியம் டைசெலீனைடு சேர்மமும் அறியப்படுகிறது. பல்வேறாகக் காணப்படும் படிகக் குடும்பங்களில் இது PbCl2 குடும்பத்துடன் பொருந்தி அமைந்துள்ளது. a: 7.455 Å, b: 4.2320 Å, c= 8.964 Å. என்பவை இச்சேர்மத்தினுடைய ஓர் அலகுக் கூட்டின் பரிமாணங்களாகும். வெப்பநிலை 14 கெல்வினுக்கு கீழாக இருக்கும்போது மட்டும் இச்சேர்மம் வழக்கத்திற்கு மாறாக நேர்காந்தம் எனப்படும் பெரோகாந்தப் பண்பை வெளிப்படுத்துகிறது .  
செலீனியத்திற்கு மாற்றாக தெலூரியத்தை வெவ்வேறு அளவுகளில் பதிலீடு செய்து அணிக்கோவையின் அளவை விரிவுபடுத்தவும், பெரோகாந்த கியூரி வெப்பநிலையை அதிகரிக்கவும் முடியும் .
# கீதா கோபிநாத்

**கீதா கோபிநாத்** (*Gita Gopinath*) ஓர் இந்திய-அமெரிக்க பொருளாதார அறிஞர் ஆவார் (பிறப்பு 8 டிசம்பர் 1971). இவர் ஆர்வர்டு பல்கலைக்கழகத்தில் இச்சான் சுவான்டிரா பன்னாட்டு பொருளாதார ஆய்வு பேராசியராக பணிபுரிகிறார். அக்டோபர் 2018இல் அனைத்துலக நாணய நிதியத்தின் முதன்மை பொருளாதார அறிஞராக நியமிக்கப்பட்டார். இவர் தேசிய பொருளாதார ஆராய்ச்சி பணியகத்தின் பன்னாட்டு நிதியும் பேரினப் பொருளியலும் என்பதன் துணை இயக்குநராகவும் உள்ளார். இவரின் ஆராய்ச்சி ‘பன்னாட்டு நிதியும் பேரினப் பொருளியலும்’ என்பதை முதன்மைபடுத்தியே உள்ளது. இவர் கேரள முதலமைச்சருக்கு பொருளாதார ஆலோசகராகவும் உள்ளார்.
# முப்பிரி எக்சு நோய்க்குறி

**முப்பிரி எக்சு நோய்க்குறி** *(Triple X syndrome)* அல்லது **முப்படி எக்சு நோய்த்தொகை** என்பது பெண்களின் ஒவ்வொரு உயிரணுக்களிலும் ஒரு எக்சு நிறப்புரி அதிகமாக இருப்பதைக் குறிக்கிறது. இதனால் சராசரியை விட சற்று உயரமாக வளர்ச்சி அடைவர்  
பேசுவதற்கான சிகிச்சை, உடல் ரீதியிலான சிகிச்சை மற்றும் ஆலோசனை வழங்குதல் போன்ற பல சிகிச்சைகள் உள்ளன. இதில் 90 விழுக்காடு பெண்கள் அறிகுறி இல்லாததால் இந்த நோயினால் பாதிக்கப்படுகின்றனர்.
# முப்பிரி எக்சு நோய்க்குறி

## அறிகுறிகள்

முப்பிரி எக்சு நோய்க்குறி பாதிக்கப்பட்ட பெண்களை கண்டறிய இயலாததால் இந்த நோயின் தாக்கங்களை வகைப்படுத்த இயலவில்லை.
# முப்பிரி எக்சு நோய்க்குறி

## அறிகுறிகள்

### உடல் ரீதியிலான் அறிகுறிகள்

சராசரியை விட சற்று உயரமான வளர்ச்சி, கண் இமை மடிதல், தசைகள் வலிமையின்மை, ஐந்தாவது விரல் நான்காவது விரலைநோக்கி மடிதல் ஆகியவை இதன் அறிகுறிகள் ஆகும். இயல்பாக மற்ற பெண்களின் வளர்ச்சியை விட சற்று அதிகமான உயரம் கொண்டிருப்பதே பொதுவான அறிகுறியாகும்.<gallery>
படிமம்:XXXSyndromeA.png|முப்பிரி எக்சு நோய்த் தொற்று நோயினால் பாதிக்கப்பட்ட இரண்டு வயது பெண்ணின் கண்கள் மேலும் இதனால் பாதிக்கப்பட்ட பெண்களின் சராசரி நுண்ணறிவு எண் 20 க்கும் கீழாக இருக்கும்.
# பி. வி. எஸ். வெங்கடேசன்

**பி. வி. எஸ். வெங்கடேசன்** (**P. V. S. Venkatesan**, சூலை 10, 1947 - செப்டம்பர் 25, 2018) என்பவர் தமிழகத்தைச் சேர்ந்த ஒரு அரசியல்வாதி ஆவார். இவர் 1996 சட்டமன்றத் தேர்தலில், காவேரிப்பட்டிணம் சட்டமன்றத் தொகுதியில் இருந்து, தமிழக சட்டமன்றத்துக்கு திராவிட முன்னேற்றக் கழகம் சார்பில் தேர்ந்தெடுக்கப்பட்டார். இவர் காவேரிப்பட்டிணத்தில் 1947, சூலை 10 அன்று ஸ்ரீராமுலு நாயுடு, தேவகியம்மாள் இணையருக்கு மகனாகப் பிறந்தார். இவரது தந்தை ஸ்ரீராமுலு நாயுடு கிருஷ்ணகிரி சட்டமன்றத் தொகுதியின் உறுப்பினராக இருந்தவர் ஆவார். பி. வி. எஸ். வெங்கடேசன் உடல்நலக்குறைவால் 2018, செப்டம்பர் 25 அன்று இறந்தார்.
# ஜோன் பீசாம்ப் பிராக்டர்

**ஜோன் பீசாம்ப் பிராக்டா்** (Joan Beauchamp Procter) (5 Aug 1897- 20 September 1931) ஒரு பிரித்தானிய விலங்கியலாளரும், உலகிலேயே பிரபலமான மிகச் சிறந்த ஊா்வன அறிவியலாளரும் ஆவார். இவர் முதலில் பிரித்தானிய அருங்காட்சியகத்திலும், பின் லண்டன் உயிரியல் சங்கத்திலும், அதன் பின்னா் லண்டன் உயிரியல் பூங்காவில் ஊா்வனவற்றின் காப்பாளராகவும் பணிபுரிந்தாா். அவர் குறுகிய வாழ் நாளில், நோய்வாய்பட்டிருந்தாலும் மிருகங்களை வளா்ப்பதிலும், காப்பதிலும், வகைப்படுத்தி காட்சிப்படுத்துதலிலும் மிகப்பெரிய பங்களிப்பை ஆற்றியுள்ளார். இவர் அடைத்துவைக்கப்பட்ட ‘கோமோடோ டிராகன்’ என்னும் விலங்கு குறித்த கட்டுரை உட்பட உயிாினங்கள் தொடா்பான பல அறிவியல் கட்டுரைகளை வெளியிட்டுள்ளார்.
# ஜோன் பீசாம்ப் பிராக்டர்

## லண்டன் உயிாியல் பூங்காவில் வடிவமைக்கும் பணி

மீன் காட்சியத்தை வெற்றிகரமாக உருவாக்கியதைத் தொடா்ந்து, உயிாியல் பூங்காவில், மான்களின் (Antelope Paddock) மாதிாி உட்பட திறந்த வெளியில் , ‘குரங்கு மலை’க்காக பலவகையான கல் மாதிாிகளை உருவாக்கினாா். அங்கு நிறுவப்பட்ட பலவகையான குரங்கு மாதிாிகள் பாா்வையாளா்களிடையே மிகவும் பிரபலமானதுடன் இந்த ‘குரங்குமலை’ பொிய வெற்றியாகக் கருதப்பட்டது. பின்னா் வேறு பல காரணங்களுக்காக இது மூடப்பட்டுவிட்டது. பிராக்டா் உருவாக்கிய ‘ஊா்வனவற்றின் வாழிட மாதிாி’ (1926-1927) ஒரு பெரிய வெற்றியாகக் கருதப்பட்டது. உலகியேலயே இது போன்று ஒரு குறிப்பிட்ட காரணத்திற்காக கட்டப்பட்ட முதல் கட்டிடமாகக் கருதப்பட்டது. இன்றுவரை அது பயன்பாட்டில் உள்ளது என்பது இதன் சிறப்பாகும். இவர் ஊா்வனவற்றிற்காக, கல் மாதிாிகளும் நீரூற்றுகள் அடங்கிய அமைப்புகளை வடிவமைத்தாா். இவ்வடிவமைப்பை இயற்கைச் சூழல் பின்புலத்துடன் அமைக்க, ஜான் புல் என்னும் காட்சிக் கலைஞரை பணியில் அமா்த்தினாா். கட்டிடக் கலைஞா் எட்வாா்டு கை டாபரால் இவை மேம்படுத்தப்பட்டாலும் அடிப்படைகள், தரை வடிவமைப்பு, காட்சிப் பொருள்கள் அமைப்பு போன்றவை முழுவதும் பிராக்டராலேயே செய்யப்பட்டன. விலங்கியல் சங்கத்தின் செயலா் பீட்டா் சாமொ்ஸ் மிட்செல் “இவையனைத்தும் பிரோக்டா் உருவாக்கமே” என்று குறிப்பிட்டுள்ளாா். பிராக்டாின் பல தொழில் நுட்பக் கருத்துகளின் அடிப்படையில் உருவாக்கப்பட்டது இந்த வாழிடம். இயற்கையான சிகப்பு ஊதா வண்ணக் கதிா்களை ஊடுருவச் செய்யும் கண்ணாடிகளைப் பொருத்தி ஊா்வனவற்றிற்கு தேவையான வைட்டமின் D ஐக் கிடைக்கும் வண்ணம் இந்த வாழிடத்தை பிராக்டா் வடிவமைத்திருந்தாா். மேலும் இது போன்ற பல தொழில் நுட்பங்களைப் பயன்படுத்தியிருந்தாா். காணவருபவா்களை ஒருபாதையில் அழைத்துச் செல்லுதல், மின்சாரத்தின் மூலம் இவ்விடங்களை வெப்பப் படுத்துதல் , மேலும் தேவையான வெளிச்சம் வரும்படி விளக்குகள் அமைத்தல் போன்றவை மற்ற உயிாியல் பூங்கா கட்டிடங்களுக்கு முன்னோடியாக , எடுப்பான முன் நுழைவாயிலை வடிவமைப்பதற்கு பிராக்டா், பீட்டா் சாமா்ஸ் மிட் செல் என்பவருடன் இணைந்து ஆலோசனை வழங்கியுள்ளாா். இன்றுவரை இந்த நுழைவாயில் எவ்வித மாற்றமும் செய்யப்படாமல் உள்ளது இதன் சிறப்பாகும்.
# ஜோன் பீசாம்ப் பிராக்டர்

## அபாயகரமான மிருகங்களைக் கையாளுதல்

பிராக்டா் மலைப்பாம்பு, முதலை மற்றும் ‘கோமோடோ டிராகன்’ போன்ற மிருகங்களை லாவகமாகக் கையாளுவதில் கைதோ்ந்தவராக விளங்கினாா். லண்டன் உயிாியல் பூங்காவில் 1927 ஆண்டு தோற்றுவிக்கப்பட்ட ஊா்வன வாழிடத்திற்கு ஐரோப்பாவிலேயே முதல் முதலாக இரண்டு ‘கோமோடோ டிராகன்கள்’ வந்து சேர்ந்தன. இவைகள் உயிாியல் பூங்காவில் உள்ள பொழுது, காடுகளில் வாழும் போது உள்ளதைவிட வேறுபட்ட நடத்தையுடன் பழகுகின்றன என்பதை பிராக்டா் தெளிவுபடுத்தினாா். இவைகள் நினைத்த மாத்திரத்தில் ஒருவரைக் கொன்றுவிட முடியும் என்றாலும், நேரத்திற்கு உணவு மற்றும் நன்கு கவனித்துக் கொள்வதன் மூலம் நமது வீட்டு நாய்களைப் போன்று பழக்கிவிட முடியும் என்பது தெளிவானது. மேலும் இவைகள் அன்பையும் காட்டத் தொடங்கின . சும்பாலா என்று அழைக்கப்பட்ட டிராகன், பிராக்டருடன் மிகவும் நட்புடன், உயிாியல் பூங்காவை பிரோக்டா் சுற்றவரும் போது உடன் செல்லும், சில சமயங்களில் பிரோக்டா் அதன் வாலைப்பிடித்துக் கொண்டு நடந்து வருவாா். இது நன்கு பழக்கப்பட்ட மிருகமாக இருந்தது. குழந்தைகளும் இதனைத் தொட்டுப் பாா்ப்பதும் புகைப்படம் எடுப்பதும் வாடிக்கையானது. இவற்றுள் ஒரு இரண்டு வயதுக் குழந்தை இந்த டிராகனைத் தட்டிக் கொடுப்பது போன்ற ஒரு புகைப்படம் மிகவும் பிரபலமானது.  
1928 ஆம் ஆண்டு நடந்த விலங்கியல் சங்கத்தில் நடந்த அறிவியலாளா்கள் கூட்டத்தில் இந்த மிருகத்திற்கு (Dragon) அனைவா் முன்னிலையிலும் தட்டிக் கொடுத்துக் கொண்டே கோழி, முட்டை மற்றும் புறா போன்ற உணவை அளித்து பிராக்டர் நிருபித்துக் காட்டினாா். பிராக்டர், விலங்கியல் சங்கத்தின் நோயியல் வல்லுனருடன் பணி செய்து நோயுற்ற மிருகங்களுக்கு மருத்துவம் செய்து நிபுணத்துவம் பெற்றாா். தாமே உருவாக்கிய உபகரணங்களின் துணை கொண்டு, இதுவரை செய்திராத பல மருத்துவ முறைகளைக் கண்டு பிடித்து மிருகங்களுக்கு மருத்துவம் பாா்ப்பதில் உதவி செய்தாா்.
# ஜோன் பீசாம்ப் பிராக்டர்

## தேசிய மற்றும் பன்னாட்டு அங்கீகாரம்

குறுகிய காலத்தில் லண்டன் உயிாியல் பூங்காவில் ஊா்வனவற்றின் பாதுகாவலராகப் பணியாற்றி பெரும்புகழ் எய்தினாா் என்றழைக்கப்பட்ட ஒரு மனிதக் குரங்கை செல்லப் பிராணியாக வளா்த்து வந்தாா். ஆபத்தான பாம்புகள் உட்பட பல ஊா்வனவற்றை தமது வரவேற்பறையில் வைத்து வளா்த்து வந்தாா். இங்கிலாந்திலும் அமொரிக்காவிலும் அபூா்வமான மற்றும் ஆபத்தான மிருகங்களை வளா்க்கும் இளம் பெண் என்று பத்திாிக்கைகளில் பாரட்டப்படும் பெண்மணியாகத் திகழ்ந்தாா். பல ஆராய்ச்சிக் கட்டுரைகளை அறிவியல் புத்தகங்களிலும் சஞ்சிகைகளிலும் வெளியிட்டு வந்தாா். “மிருகங்களின் வாழ்க்கையின் அபூா்வம்” (Wonders of Animal Life) என்னும் புத்தகத்தில் பல கட்டுரைகளை எழுதியுள்ளாா். தமது கட்டுரைகளாலும் மற்ற அறிஞா்களுடன் வைத்துக் கொண்ட தொடா்பினாலும் உலகளவில் மிகப்பெரிய ‘ஊா்வன அறிவியலாளா்’ என்னும் பெயா் பெற்றாா். இவருடைய பங்களிப்பைப் பாராட்டி, சிகாகோ பல்கலைக் கழகம் 20 மாா்ச் 1931 அன்று முனைவா் பட்டம் வழங்கிப் பாராட்டியது.
# ஜோன் பீசாம்ப் பிராக்டர்

## உடல்நலக் குறைவும் மறைவும்

தொடா்ச்சியான உடல் நலக்குறைவால் பாதிக்கப்பட்டிருந்த ஜோன் பிராக்டா் பல அறுவை சிக்ச்சைகள் . 1928 ஆம் ஆண்டு இவர் உடல் நலம் தேறிவரும் பொழுது, நேடு என்னும் இடத்தில் துவங்க இருந்த புதிய உயிாியல் பூங்காவை உருவாக்குவதில் பீட்டா் சாமொ்ஸ் மிட்செல் என்பவர் ஜோனை ஈடுபடுத்தினாா். இதற்காக ஜோன் அங்கேயே தங்க வேண்டி வந்தது . தினமும் காலையில் ஜோன் குதிரையிலோ அல்லது கழுதை மீதோ சவாாி செய்து ஹால் பாா்ம் என்னுமிடத்திலிருந்து கடைசி வரை சென்றுவர வேண்டியிருந்தது. அவர் சென்றுவந்த பாதை விபஸ்நேடு உயிாியல் பூங்காவில் “மிஸ் ஜோன் பாதை” என்று இன்று வரை போற்றப்பட்டு வருகிறது. ஜோன் பிராக்டா் ஆபத்தான மிருகங்களுடன் பழகி வந்தது அவர் இறுதிக் காலம் வரை தொடா்ந்தது. ‘விப்ஸ் நேடு’ உயிாியல் பூங்காவில் தப்பித்துச் சென்ற ஆபத்தான கரடியை ஜோன் மிகவும் சாதுாியமாக பிடித்து அடைத்து வைத்தாா் சென்றுள்ளார். மிகவும் உடல்நலக் கேடுற்றபோதும் ஓவியம் வரைந்து கொண்டும், மான்செஸ்டா் காா்டியனுக்கு கட்டுரைகளைத் திட்டமிட்டுக் கொண்டும் காலம் கழித்தாா். செப்டம்பா் 20 ஆம் தேதி 1931 ஆம் ஆண்டு தமது 34வது வயதில் புனித மாா்க்ஸ் என்னும் பெயருடைய இல்லத்தில் புற்று நோயினால் காலமானாா்.
# கீழ சரக்கல்விளை

கீழ சரக்கல்விளை எனும் ஊர், இந்தியாவின் தமிழ்நாடு எனும் மாநிலத்தின் கன்னியாகுமரி மாவட்டத்தில் 629002 எனும் அஞ்சல் குறியீட்டு எண்ணை கொண்டு அமைந்துள்ளது. இது அருள்மிகு பத்திரகாளி அம்மன் திருக்கோயில் எனும் பிரபலமான சுற்றுலா தலத்தினை தன் வசம் கொண்ட அழகிய ஊர் ஆகும்.
# கீழ சரக்கல்விளை

## பெயர் விவரம்

கீழ சரக்கல்விளை எனும் பெயர் தனது மண்ணின் இயல்புத்தன்மையை எடுத்துரைக்கிறது. நமது தமிழ் இலக்கணம் "கீழ" எனும் சொல்லிற்கு இரு வெவ்வேறு பொருள் கூறுகிறது. ஒன்று கிழக்கு (திசையை குறிக்கும் சொல்) மற்றொன்று அடிப்பாகம் (நிலத்தின் அடிப்பகுதி). நிலவியல் அமைப்பின் படி கீழ சரக்கல்விளை ஊரானது, அருகாமையில் உள்ள சரக்கல்விளை எனும் ஊரின் கிழக்கு பகுதியில் அமைந்துள்ளது. "சரக்கல்" எனும் சொல்லானது மண்ணின் ரகத்தை எடுத்துரைக்கிறது. இவ்வூரில் நிலத்தின் அடிப்பகுதியானது இயற்கையாகவே சரளை மண்ணினை கொண்டமைந்துள்ளது (செம்மண்+திருமண்கட்டி+இவையிரண்டும் இணைந்த கற்கள்= சரளை மண்). "விளை" எனும் சொல்லானது விளைநிலம் அல்லது தோட்டத்தினை குறிக்கிறது (பலதரப்பட்ட பயிர்களை பயிரிட்டு வளர்த்திட ஏதுவான செழுமை வாய்ந்த நிலப்பகுதி). மேற்கூறியவையே இவ்வூரானது கீழ சரக்கல்விளை என பெயர் பெற முக்கிய காரணிகள் ஆகும்.
# கீழ சரக்கல்விளை

## நிலவியல்

கீழ சரக்கல்விளை எனும் எழில்மிக்க ஊரானது இந்தியாவின் தென்முனை மாநிலமான தமிழ்நாட்டில், கன்னியாகுமரி மாவட்டத்தின் நாகர்கோயில் மாநகரில் அமைந்துள்ளது. இது கன்னியாகுமரி கடற்கரையிலிருந்து 17 கிலோமீட்டர் தூரத்திலும், நாகர்கோயில் மாநகரத்திலிருந்து 5 கிலோமீட்டர் தொலைவிலும், திருநெல்வேலி மாநகரிலிருந்து 70 கிலோமீட்டர் தூரத்திலும் மற்றும் திருவனந்தபுரம் மாநகரிலிருந்து ஏறக்குறைய 85 கிலோமீட்டர் தொலைவிலும் அமைந்துள்ளது. கீழ சரக்கல்விளை ஊரானது பத்திரகாளி அம்மன் திருக்கோயிலுக்கு புகழ்பெற்றதாகும். இக்கோயில் கன்னியாகுமரி மாவட்டத்தின் முக்கியமான கோட்டை ஆகும்.  
கன்னித்தன்மையே உரித்தான இளம்பெண்ணான பத்திரகாளி அம்மனுக்கு அர்ப்பணிக்கப்பட்ட இக்கோயில் இந்திய தேசம் முழுவதிலும் தனித்துவம் வாய்ந்ததாகும். கருவறை மற்றும் கோட்டை சேர்ந்து அருள்மிகு பத்திரகாளி அம்மன் திருக்கோயில் என அழைக்கப்படுகிறது. இந்த ஆலயம் 1௦௦ ஆண்டுகளுக்கு மேல் பழமை வாய்ந்ததாகும்.
# கீழ சரக்கல்விளை

## மொழி

கீழ சரக்கல்விளை ஊரின் அலுவல் மற்றும் தாய் மொழியாக தாய் தமிழ் உள்ளது. இங்குள்ளவர்கள் பேசும் தமிழ் சற்றே மலையாளம் கலந்ததாக அறியப்படுகிறது. சில சமயங்களில் இங்குள்ளவர்கள் பேசும் தமிழ் நெல்லை மாவட்டத்திற்கு வடக்கே உள்ள தமிழர்களுக்கு எளிதில் புரியாத வண்ணமே உள்ளது. மேலும் இவ்வூர் மக்களின் பழக்க வழக்கமும் கலாச்சாரமும் தமிழக மற்றும் கேரள பாரம்பரியத்தின் கலவையாகவே இன்றளவும் இருந்து வருகிறது. கீழ சரக்கல்விளை ஊரின் பெரும்பான்மை மக்கள் இந்து மதத்தை பின்பற்றி வருகின்றனர்.
# கீழ சரக்கல்விளை

## உணவு முறை

கீழ சரக்கல்விளை ஊர் மக்களால் சமைத்து உண்ணப்படுகிற உணவுகளும் தமிழக மற்றும் கேரள பாரம்பரியத்தின் கலவையாகவே உள்ளது. அவ்வுணவுப்பொருட்களாவன புட்டு, ஆப்பம், இடியாப்பம், உளுந்தன் சோறு, மற்றும் மீன் கறி. தின்பண்டங்களாவன சுத்து முறுக்கு, அச்சு முறுக்கு, கருப்பட்டி பலகாரம், முந்திரிக்கொத்து மற்றும் பல. இவ்வூர் மக்கள் தங்கள் தினசரி சமையலில் அதிகளவில் தேங்காய் மற்றும் தேங்காய் எண்ணெய் பயன்படுத்துகிறார்கள்.
# கீழ சரக்கல்விளை

## குடும்ப தெய்வம்

கீழ சரக்கல்விளை ஊர் மக்களின் குல தெய்வம் பத்திரகாளி அம்மன் ஆவார். பார்வதி (கொற்றவை) அம்மையின், கன்னித்தன்மையே உரித்தான இளம்பெண் சுய உருவமே பத்திரகாளி அம்மன் ஆவார். தேவியானவர் பற்பல பெயர்கள் கொண்டு அழைக்கப்படுகிறார். அவையாவன தேவி பாலா, தேவி பத்ரா, தேவி பால பரமேசுவரி, வட பத்திரகாளி (வடக்கு நோக்கிய அம்மை), குரு பூசை காளி, தேவி பகவதி, தேவி கன்னியாகுமரி, தேவி துர்க்கை, தேவி அழகியநாயகி, தேவி பெரியநாயகி, தேவி ராகினி, மாரியம்மன், தேவி முத்தாரம்மன் மற்றும் பல....("தேவி" எனும் அழகு தமிழ் சொல் பெண்ணின் "கன்னித்தன்மை" என்கிற பொருளை வெளிப்படுத்துகிறது). ஆனால் கீழ சரக்கல்விளை ஊர் மக்கள் தேவியை "பெரியம்மை" என அன்பு மிகுதியுடன் அழைக்கிறார்கள். மக்கள் தேவியை தன் சிந்தையில் நிறுத்தி தொழும்பொழுது சில சமயங்களில் உணர்ச்சி மிகுதியால் கண்ணீர் சிந்தி அழுது விடவும் செய்கிறார்கள்.
# கீழ சரக்கல்விளை

## விழாக்கள்

இவ்விடம் 4 திருவிழாக்கள் சிறந்த முறையில் கொண்டாடப்படுகிறது. வருடத்தின் முதல் திருவிழா சித்திரையிலும், இரண்டாவது ஆடியிலும், மூன்றாவது புரட்டாசியிலும் மற்றும் நான்காவது கார்த்திகையிலும் கொண்டாடப்படுகிறது. எல்லா வருடமும் சித்திரை திங்கள் ஒடுக்கத்து வெள்ளிக்கிழமைக்கு, முந்தைய வெள்ளிக்கிழமை அருள்மிகு பத்திரகாளி அம்மன் திருக்கோயிலில் மட்டும் திருவிழா மிகச்சிறப்பாக கொண்டாடப்படுகிறது. ஆடி மாதத்தில் ஒடுக்கத்து வெள்ளிக்கிழமைக்கு, முந்தைய வெள்ளிக்கிழமை அருள்மிகு பத்திரகாளி அம்மன் திருக்கோயில் மற்றும் அருள்மிகு சுடலைமாட சுவாமி திருக்கோயில் ஆகிய இரு கோயில்களிலுமே கொடை விழாவானது சிறப்பாக கொண்டாடப்படுகிறது. புரட்டாசியில் நவராத்திரி விழாவின் போது அருள்மிகு பத்திரகாளி அம்மன் திருக்கோயிலில் தேவியை 10 நாட்கள் கொலுவிருத்தி பக்தி மிகுதியுடன் வழிபடுகின்றனர். மேலும் 10வது நாள் நண்பகலில் பொதுமக்கள் அனைவருக்கும் சுவையான காய்கறி சாப்பாடு பரிமாறி விழாவினை நன்முறையில் நிறைவு செய்கின்றனர். கார்த்திகை மாதம் ஒடுக்கத்து வெள்ளிக்கிழமைக்கு, முந்தைய வெள்ளிக்கிழமை அருள்மிகு பத்திரகாளி அம்மன் கோயிலில் அம்மைக்கு சிறப்பு கொடைவிழா நடத்தப்படுகிறது.  
மேலும் இவ்வூர் இளைஞர்கள் அனைவரும் ஒன்றிணைந்து பொங்கல் மற்றும் தீப ஒளி திருநாளை எல்லா வருடமும் நன்முறையில் சிறப்பிக்கின்றனர். இவ்விழாக்களின் போது சிறுவர் சிறுமியர்களுக்கு விளையாட்டு போட்டிகள் மற்றும் கலை நிகழ்ச்சிகள் நடத்தப்பட்டு பரிசுகள் வழங்கப்பட்டு பாராட்டப்படுகிறார்கள்.